CELEX: 52008XG0606(01)
Language: hu
Date: 2008-06-06
Title: A Tanács következtetései ( 2008. május 22. ) a digitális környezethez igazodó médiaműveltség európai megközelítéséről

6.6.2008   
            
            
               HU
            
            
               Az Európai Unió Hivatalos Lapja
            
            
               C 140/8
            
         A Tanács következtetései (2008. május 22.) a digitális környezethez igazodó médiaműveltség európai megközelítéséről
   (2008/C 140/08)
   AZ EURÓPAI UNIÓ TANÁCSA,
   figyelembe véve, hogy:
   
               —
            
            
               az audiovizuális médiaszolgáltatásokra vonatkozó új irányelv felszólít arra, hogy „a médiatudatosság fejlesztését a társadalom valamennyi szegmensében elő kell mozdítani”, valamint az e téren elért haladást szorosan figyelemmel kell kísérni. A Bizottság számára pedig előírja, hogy valamennyi tagállamra kiterjedően készítsen jelentést a médiaműveltség szintjéről (1). Ezért a médiaműveltség szintjének értékelését szolgáló kritériumokra van szükség,
            
         
               —
            
            
               az Európai Parlament felkérte a Tanácsot és a Bizottságot, hogy „fejlesszen ki és hajtson végre olyan médiaismereti programokat, amelyek ösztönzik a polgárok aktivitását és tájékozottságát Európában” (2),
            
         
               —
            
            
               a médiaműveltség alapvető fontosságára rávilágított az Unesco is – például a médiaoktatásról szóló, 1982. évi grünwaldi nyilatkozatban és a médiaoktatást érintő tizenkét ajánlást megfogalmazó, 2007. évi párizsi menetrendben –, valamint az Európa Tanács a Miniszteri Bizottságnak a gyermekek új információs és kommunikációs környezetre való felkészítéséről szóló, a tagállamokhoz intézett ajánlásában (2006),
            
         
               —
            
            
               a Bizottság nyilvános konzultációt folytatott a médiaműveltségről (3), valamint „A médiaműveltség tendenciái és megközelítési módjai Európában” címmel tanulmányt (4) készített,
            
         
               —
            
            
               az egész életen át tartó tanuláshoz szükséges kulcskompetenciákról szóló európai parlamenti és tanács ajánlás (2006) meghatározza a digitális kompetenciához kapcsolódó ismereteket, készségeket és attitűdöket,
            
         
               —
            
            
               az európai audiovizuális és on-line információs szolgáltatási ipar versenyképességével összefüggésben a kiskorúak és az emberi méltóság védelméről és a válaszadás jogáról szóló, 2006. december 20-i európai parlamenti és tanács ajánlás (2006) már tartalmaz egy sor lehetséges rendelkezést a médiaismeretek előmozdítására,
            
         1.   ÜDVÖZLI
   
               —
            
            
               „A digitális környezethez igazodó médiaműveltség európai megközelítése” című bizottsági közleményt, amely az európai audiovizuális politika egy újabb építőköve.
            
         2.   JÓVÁHAGYJA
   
               —
            
            
               az Európai Bizottság által javasolt azon stratégiai megközelítést, amely szerint a médiaműveltség napjaink információs társadalmában az aktív polgári szerepvállalás fontos tényezője, amely hozzájárulhat a lisszaboni menetrend célkitűzéseinek megvalósításához.
            
         3.   ELISMERI, HOGY
   
               —
            
            
               a médiaműveltség fontos, és elősegíti a polgároknak a gazdasági, kulturális és demokratikus társadalmi életben való aktív részvételét,
            
         
               —
            
            
               a médiaműveltség, különösen a tartalom kritikus értékelésének képessége nagymértékben befolyásolja a felhasználók digitális technológiákba és médiába vetett bizalmát, ezen keresztül pedig az ikt- és a médiahasználat arányát, amelyeket az „i2010” stratégiai politikai keret prioritásként fogalmaz meg,
            
         
               —
            
            
               a médiatudatos felhasználók fontos szerepet játszanak a médiapluralizmus és a tartalom minőségének elősegítésében,
            
         
               —
            
            
               a tagállamok többféle erőfeszítést tesznek a médiaműveltség javítására és előmozdítására, bár eltérések vannak a tagállamok között a gyakorlatot és az erőfeszítések szintjét illetően,
            
         
               —
            
            
               hiányoznak a médiaműveltség mérését szolgáló egységes kritériumok és mutatók,
            
         
               —
            
            
               fontos a médiaműveltség fejlesztéséhez kapcsolódó helyes gyakorlatok azonosítása és elősegítése,
            
         
               —
            
            
               a nagyobb médiaműveltség kialakításában fontos az oktatás és a képzés szerepe, és ennek következtében szükséges a tanárképzés javítása és a pedagógusok tudatosságának növelése az oktatás és a képzés valamennyi szintjén.
            
         4.   HANGSÚLYOZZA, HOGY
   
               —
            
            
               helytállóak az olyan európai programok és kezdeményezések, mint például a MEDIA 2007 program, az egész életen át tartó tanulás területén a 2007–2013 közötti időszakra javasolt program vagy a Biztonságosabb internet plusz program,
            
         
               —
            
            
               a jövőben a munkát ezekre és az ezekhez kapcsolódó kezdeményezésekre kell alapozni annak érdekében, hogy polgárok körében növekedjen a médiaműveltség jelentősége iránti tudatosság,
            
         
               —
            
            
               szükséges az információk, a legjobb gyakorlatok és – az oktatás területén – a bevált pedagógiai módszerek tagállamok közötti rendszeres cseréje.
            
         5.   TUDOMÁSUL VESZI
   
               —
            
            
               a Bizottság azon szándékát, hogy egy további tanulmányt készít a médiaműveltség szintjének mérésére alkalmas kritériumok és mutatók kidolgozása céljából, kellő figyelmet fordítva minden, a más nemzetközi szervezetekben ezzel kapcsolatosan folyó munkára,
            
         
               —
            
            
               a Bizottság azon szándékát, hogy továbbra is támogatja a digitális környezethez igazodó médiaműveltséggel kapcsolatos legjobb gyakorlat kialakítását és cseréjét.
            
         6.   FELKÉRI A BIZOTTSÁGOT ARRA, HOGY
   
               —
            
            
               az e területen elért eredményeket szorosan kövesse nyomon, és folyamatosan vizsgálja a további európai szintű szakpolitikai válaszok iránti igényt,
            
         
               —
            
            
               az audiovizuális médiaszolgáltatásokról szóló irányelv értelmében létrejött kapcsolattartó bizottságot – megfelelő összetételben – használja a médiaismeretekkel kapcsolatos információk és legjobb gyakorlatok cseréjének fórumaként és ezen szakpolitikai terület programjának kialakításához való hozzájárulás nyújtása céljából. A magánszektor szakértőit és más érdekelt feleket fel kell kérni, hogy járuljanak hozzá ehhez a munkához.
            
         7.   FELKÉRI A TAGÁLLAMOKAT, HOGY
   
               —
            
            
               ösztönözzék a megfelelő – például az audiovizuális médiaszolgáltatásokat és az elektronikus hírközlést szabályozó – hatóságokat arra, hogy működjenek együtt a médiaműveltség javításában, valamint mozdítsák elő azt,
            
         
               —
            
            
               támogassák és könnyítsék meg a valamennyi érdekelt féllel együttműködve nemzeti szinten kialakított magatartási kódexek, valamint más társszabályozási és önszabályozási kezdeményezések kidolgozását és végrehajtását,
            
         
               —
            
            
               valamennyi érintett felet – különösen a média- és az ikt-ágazatban – bátorítsák a médiaműveltség különböző vetületei és dimenziói terén végzett rendszeres saját kutatásra és ezen vetületek és dimenziók megfigyelésére,
            
         
               —
            
            
               mozdítsák elő a fiatalokra és szüleikre irányuló tudatosságnövelő kezdeményeseket, – beleértve a kifejezetten az ikt használatára összpontosítókat is – amelyekbe az ifjúsági szervezetek és a média egyaránt bekapcsolódnak,
            
         
               —
            
            
               az egész életen át tartó tanulásra vonatkozó stratégiáik keretében mozdítsák elő a médiaműveltséget, bátorítsák az egymástól tanulást és a bevált gyakorlatok cseréjét a pedagógusok körében az oktatás e vetületével kapcsolatosan.
            
         
      (1)  26. cikk: „a Bizottság jelentést nyújt be ezen irányelv alkalmazásáról, és szükség esetén, különösen a jelentést megelőző időszakban bekövetkezett technológiai fejlődésre, az ágazat versenyképességére és a médiatudatosság minden egyes tagállamban elért szintjére figyelemmel további javaslatokat tesz az irányelvnek az audiovizuális médiaszolgáltatások területén tapasztalt fejlődéshez való hozzáigazítására”.
   
      (2)  A határok nélküli televíziózásról szóló 89/552/EGK irányelvről szóló, 2005. szeptember 6-i állásfoglalás.
   
      (3)  Összefoglaló a médiaműveltséggel kapcsolatos nyilvános konzultáció eredményeiről:
   http://ec.europa.eu/avpolicy/media_literacy/docs/report_on_ml_2007.pdf
   
      (4)  Lásd: http://ec.europa.eu/avpolicy/media_literacy/index_en.htm